Dr. Alba Iulia Catrinel Popescu (ORCID 0000-0002-7354-213X) este conferențiar universitar al Colegiului Național de Apărare și Universității Naționale de Apărare „Carol I”, profesor invitat al Academiei de Științe Aplicate Józef Gołuchowski din Ostrowiec Świętokrzyski și Universității WSB din Dabrowa- Gornicza, Polonia.

Este vicepreședinte al Diviziei de Istoria Științei a Comitetului Român de Istorie și Filosofie a Științei și Tehnicii al Academiei Române; Membru asociat al Academiei Oamenilor de Știință din România; Membru al consiliului consultativ internațional al Institutului de Cercetare pentru Studii Europene și Americane (RIEAS), din Atena, Grecia, precum și al altor asociații profesionale și de cercetare științifică.

Până în prezent a publicat:

* șapte cărți - „Ce se ascunde în spatele Boko Haram” (un studiu monografic despre una dintre cele mai sângeroase organizații teroriste); „Jucătprul din umbră” (o analiză extinsă despre Africa Subsahariană ca zonă pivot sudică a emisferei estice); „Geopolitical Caleidoscope” (o colecție de analize pe teme de geopolitică și geostrategie); „Analize incomode” (o colecție de studii de geopolitică); „Geopolitică și pandemie” (un studiu privind impactul geopolitic al pandemiei de SARS-COV II); „Zonele de dominație ale Imperiului” (Marea Strategie de transformare a Rusiei în hegemonul Eurasiei); „Analiza geopolitică și securitară a Orientului Mijlociu”;
* primele două volume ale „Tratatului de geopolitică” („Geopolitica puterii maritime” și „Geopolitica puterii continentale”);
* precum și studii de securitate și demopolitică și zeci de articole pe teme de geopolitică, analiză strategică și securitate.